Likumprojekts

**Grozījumi Covid-19 infekcijas izplatības pārvaldības likumā**

1.  32. pantā:

papildināt pantu ar 4.1 daļu šādā redakcijā:

"(41) Izskatot jautājumu par pastāvīgās uzturēšanās atļaujas piešķiršanu, reģistrēšanu vai anulēšanu, prombūtne no Latvijas Republikas laikposmā no 2020. gada 12. marta līdz 2020. gada 31. decembrim ir uzskatāma par attaisnotu.";

izteikt piekto daļu šādā redakcijā:

"(5) Lēmuma par uzturēšanās atļaujas izsniegšanu vai reģistrāciju derīguma termiņā neieskaita laiku no 2020. gada 12. marta līdz 2020. gada 31. decembrim.";

papildināt pantu ar sesto daļu šādā redakcijā:

"(6) Pilsonības un migrācijas lietu pārvalde termiņuzturēšanās atļauju ārzemniekam var anulēt vai izsniegto vīzu vai lēmumu par vīzas vai termiņuzturēšanās atļaujas izsniegšanu var atcelt, ja ārzemnieks pārkāpis izolācijas, pašizolācijas vai mājas karantīnas noteikumus."

2. Izteikt 50. panta pirmo daļu šādā redakcijā:

"(1) Par šajā likumā un uz šā likuma pamata izdotajos Ministru kabineta noteikumos noteikto izolācijas, pašizolācijas, karantīnas vai mājas karantīnas, vai pulcēšanās ierobežojumu neievērošanu piemēro naudas sodu fiziskai personai no divām līdz četrsimt naudas soda vienībām, bet juridiskai personai – no divdesmit astoņām līdz tūkstoš naudas soda vienībām."

Likums stājas spēkā nākamajā dienā pēc tā izsludināšanas.

Iekšlietu ministra vietā –

ekonomikas ministrs

J. Vitenbergs